En 41-årig fra Vadumområdet blev natten til torsdag kort før klokken to standset på Vadumvej i Nørre Halne og anholdt for spirituskørsel. Han blev målt til en promille på 1,07. Fordi promillen er under 1,2 står manden til en bødestraf og en betinget frakendelse af kørekortet. Vagtchefen ved Nordjyllands Politi, Poul Badsberg, fortæller, at politiet generelt vil være mere til stede på de nordjyske landeveje i de kommende dage i jagten på julens spritbilister. - Vi kører ekstra spritkontroller i de næste dage, siger Poul Badsberg. - Til julefrokost ved de fleste godt, at de skal passe på. Men når virksomheder holder juleafslutning, skal folk måske have en enkelt juleøl eller to, og det er kritisk. Det er næsten værre end julefrokosten, for der er folk forberedte, siger Poul Badsberg.

Referat:
En mand blev natten til torsdag standset for spritkørsel ved Vadum, og politiet vil generelt være på gaden med ekstra spritkontroller de næste dage.